section_heading: Klupska karijera
paragraph_text: Nogometnu karijeru je počeo u juniorskim pogonima klubova SV Nord Lerchenau, TSV Forstenried, SV Gartenstadt Trudering, te FT München Gern. Kao junior odlazi u drugu momčad Bayerna, gdje je u razdoblju od 2000. do 2004. odigrao 102 utakmice i postigao 44 gola. Za prvu momčad Bayerna odigrao je samo 3 utakmice. Svoj prvi pravi angažman dobiva 2004, kada dolazi u VFL Bochum. U Bochumu postaje standardan igrač, te u 92 utakmice postiže 21 pogodak, u razdoblju od 2004. do 2007.